|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada .aprīlī** | **Nr. GND/2025/** |
|  | **(protokols Nr.; .p.)** |

**Par nekustamā īpašuma Jaungulbenes pagastā ar nosaukumu “Birzītes” atsavināšanu**

Gulbenes novada pašvaldībā ir saņemts **[…]**, 2025.gada 1.aprīļa iesniegums (Gulbenes novada pašvaldībā saņemts 2025.gada 1.aprīlī un reģistrēts ar Nr. GND/5.13.2/25/852-K), kurā lūgts atsavināt domājamo daļu no zemes vienības ar kadastra apzīmējumu 50600040253, kas ietilpst nekustamā īpašuma Jaungulbenes pagastā ar nosaukumu “Birzītes”, kadastra numurs 5060 004 0253, sastāvā (turpmāk – Nekustamais īpašums).

Gulbenes novada pašvaldības īpašuma tiesības uz nekustamo īpašumu nostiprinātas 2015.gada 8.oktobrī ar Gulbenes rajona tiesas Zemesgrāmatu nodaļas lēmumu, par ko izdarīts ieraksts Jaungulbenes pagasta zemesgrāmatas nodalījumā Nr. 100000549086.

Uz zemes vienības ar kadastra apzīmējumu 50600040253 atrodas ēku (būvju) īpašums “Birzītes”, Jaungulbenē, Jaungulbenes pagastā, Gulbenes novadā, kadastra numurs 50605040003, kas sastāv no būvēm kadastra apzīmējumu 50600040253001 (dzīvojamā ēka), 50600040253002 (saimniecības ēka), 50600040253007 (kūts), 50600040253008 (šķūnis), 50600040253009 (garāža), 50600040253011 (pagrabs), 50600040253012 (siltumnīca), 50600040253013 (šķūnis) (turpmāk – Būvju īpašums). Minētā būvju īpašuma 2/3 domājamās daļas pieder […]. Īpašuma tiesības uz būvju īpašumu nostiprinātas 2015.gada 28.decembrī ar Gulbenes rajona tiesas Zemesgrāmatu nodaļas lēmumu, par ko izdarīts ieraksts Jaungulbenes pagasta zemesgrāmatas nodalījumā Nr. 100000551535.

Saskaņā ar Publiskas personas mantas atsavināšanas likuma 4.panta ceturtās daļas 4.punktā noteikto […], kā zemesgrāmatā ierakstītas ēkas (būves) kopīpašnieks, ja viņš vēlas nopirkt tā zemesgabala domājamo daļu, uz kura atrodas ēka (būve), samērīgi savai ēkas (būves) daļai, ir tiesīga ierosināt zemesgabala domājamās daļas atsavināšanu.

Publiskas personas mantas atsavināšanas likuma 5.panta ceturtā daļa citstarp nosaka, ka atvasinātas publiskas personas lēmējinstitūcija divu mēnešu laikā pēc tam, kad šā likuma [4.panta](https://likumi.lv/ta/id/68490#p4) ceturtās daļas 3. un 4.punktā minētās personas noteiktā kārtībā ir iesniegušas atsavināšanas ierosinājumu par atvasinātas publiskas personas īpašumā esošiem apbūvētiem zemesgabaliem, pievienojot visus dokumentus, kas apliecina personas pirmpirkuma tiesības, pieņem lēmumu par attiecīgā zemesgabala pārdošanu.

Publiskas personas mantas atsavināšanas likuma 44.panta ceturtā daļa noteic, ka publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam (visiem kopīpašniekiem proporcionāli viņu kopīpašuma daļām).

Saskaņā ar Pašvaldības likuma 10.panta pirmās daļas 16.punktu dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Publiskas personas mantas atsavināšanas likuma 5.panta pirmā daļa citstarp nosaka, ka atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Šā likuma 8.panta otrā daļa nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā. Saskaņā ar šā likuma 37.panta pirmās daļas 4.punktu pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu.

Pamatojoties uz Pašvaldības likuma 10.panta pirmās daļas 16.punktu, Publiskas personas mantas atsavināšanas likuma 4.panta ceturtās daļas 4.punktu, 5.panta pirmo un ceturto daļu, 8.panta otro daļu, 37.panta pirmās daļas 4.punktu, 44.panta ceturto daļu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. NODOT atsavināšanai 2/3 domājamās daļas no Gulbenes novada pašvaldībai piederošā nekustamā īpašuma Jaungulbenes pagastā ar nosaukumu “Birzītes”, kadastra numurs 5060 004 0253, kas sastāv no zemes vienības ar kadastra apzīmējumu 50600040253 ar platību 0,2275 ha, par brīvu cenu […].

2. UZDOT Gulbenes novada pašvaldības īpašuma novērtēšanas un izsoļu komisijai organizēt lēmuma 1.punktā minētā nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

3. Lēmuma izpildes kontroli veikt Gulbenes novada pašvaldības izpilddirektoram.

4. Lēmuma norakstu […], nodot uz vietas Gulbenes novada Centrālajā pārvaldē, Ābeļu ielā 2, Gulbenē, Gulbenes novadā.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam — rakstveidā, mutvārdos vai citādi — , neietekmē tā stāšanos spēkā.

Saskaņā ar Paziņošanas likuma 6.panta pirmo daļu iestādes izsniegto dokumentu vai sniegto informāciju uzskata par paziņotu ar brīdi, kad adresāts ir parakstījies par saņemšanu.

Gulbenes novada pašvaldības domes priekšsēdētājs A. Caunītis